Мұғалімді міндетінен тыс жұмысқа тартқан басшылар айыппұл арқалайды - заң жобасы
DATE: 19:37, 25 Ақпан 2019 | GMT +5
TITLE: Мұғалімді міндетінен тыс жұмысқа тартқан басшылар айыппұл арқалайды - заң жобасы
URL: https://kaz.inform.kz/news/mugalimdi-mindetinen-tys-zhumyska-tartkan-basshylar-ayyppul-arkalaydy-zan-zhobasy_a3501870/
META: DATE: 19:37, 25 Ақпан 2019 | GMT +5
TOTAL WORDS: 165
AUTHOR(S):
TEXT: «Педагогтар мәртебесі туралы» ұсынылып отырған заң жобасында мұғалімге тіл тигізіп, оның кәсіби жұмысына араласқысы келген лауазымды адамдардың жауапкершілігі көзделген. Осы заң арқылы ондай санаттағы адамдарға алдымен ескерту беріп, кейін әкімшілік жауапкершілікпен айыппұл салу көзделген. Мәселен, мұғалімді міндетінен тыс жұмысқа тартатын болса, ол лауазымды адам алдымен ескерту алып, кейін 10 АЕК көлемінде, яғни 25 250 теңге мөлшерінде айыппұл арқалайтын болады», - дейді Айгүл Мұқашева. Ол сонымен бірге, мұғалімдердің қызметінен тыс жұмыстарға не жататынын түсіндіріп берді. «Ол жұмыстардың санатына - сенбілік жатады. Өзіңіз білетіндей, біздің жұмыс берушілер әр сенбі сайын сенбілік ұйымдастыруды жақсы көреді. Ол жұмыстардың санатына үй аралауды да жатқызуға болады», - дейді ол. Айгүл Мұқашева қаланы учаскеге бөліп тастап, мұғалімдерді аралату жұмысы барын жасырмады. «Мұғалімнің негізгі міндеті - баланы тәрбиелеу және оқыту. Басқа ешқандай жұмыспен мұғалім басын ауыртпауы керек. Міндетінен тыс жұмысқа мұғалімді мектеп директорымен бірге жергілікті атқарушы органдардың да қызметкерлері тартқысы келеді. Бұйрық қайдан келіп жатыр? Мектеп директорының тек бұйрықты орындайтыны белгілі. Сол себепті, бұл мәселеге кең ауқымда қарау керек», - дейді Айгүл Мұқашева
